Във връзка с постъпило уведомление с вх. №ОВОС-1461/26.05.2023г. за „Проект за изменение на Подробен устройствен план-План за регулация и застрояване“ на част от масив 504, (обхват ПИ 504. 2, 5043, 504.4, 504.5, 504.6, 504.7, 504.8, 504.10, 504.11, 504.17, 504.19, 504.21, 504.22, 504.23, 504.24, 504.25, 504.77, 504.82, 504.84, 504.104) гр. Сопот, на основание чл. 8, ал. 1 от Наредба за условията и реда за извършване на екологична оценка /Наредба за ЕО/, и в изпълнение разпоредбата на чл.8, ал. 4 от Наредба за условията и реда за извършване на екологична оценка /Наредба за ЕО/, Регионална инспекция по околна среда и водите – Пловдив (РИОСВ-Пловдив) информира за следното:

 **І. По отношение на изискванията за екологична оценка (ЕО) по глава шеста, раздел II от Закона за опазване на околната среда (ЗООС);**

„Проект за изменение на Подробен устройствен план-План за регулация и застрояване“ на част от масив 504, гр. Сопот“, попада в обхвата на чл.2, ал.2, т.1 от *Наредба за условията и реда за извършване на екологична оценка на планове и програми* (Наредба за ЕО) и в тази връзка следва да бъде предмет на процедура по преценяване **необходимостта от извършване на екологична оценка /ЕО/.**

**ІІ.** Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ЕО ще бъде извършена и преценка за вероятната степен на отрицателно въздействие на плана върху предмета и целите на опазване на най-близката защитена зона от Европейската екологична мрежа „НАТУРА 2000“- BG0001493 „Централен балкан буфер“.

Възложителят е информиран за следващите действия, които трябва да предприеме за провеждане на процедурата по преценяване на необходимостта от извършване на екологична оценка, в т.ч. ОС, с писмо изх. № ОВОС-1461-1/22.06.2023г.